CELEX: 32018R1066
Language: mt
Date: 2018-07-27 00:00:00
Title: Regolament ta' Implimentazzjoni tal-Kummissjoni (UE) 2018/1066 tas-27 ta' Lulju 2018 li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq

30.7.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 192/34
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1066
         tas-27 ta' Lulju 2018
         li jemenda r-Regolament tal-Kunsill (KE) Nru 1210/2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1210/2003 tas-7 ta' Lulju 2003 dwar ċerti restrizzjonijiet speċifiċi fuq relazzjonijiet ekonomiċi u finanzjarji mal-Iraq u li jirrevoka r-Regolament (KE) Nru 2465/96 (1), u b'mod partikolari l-Artikolu 11(b) tiegħu,
         Billi:
         
                     (1)
                  
                  
                     L-Anness III tar-Regolament (KE) Nru 1210/2003 jelenka korpi pubbliċi, korporazzjonijiet u aġenziji u persuni fiżiċi u ġuridiċi, korpi u entitajiet tal-gvern preċedenti tal-Iraq koperti bl-iffriżar ta' fondi u ta' riżorsi ekonomiċi li kienu jinsabu barra mill-Iraq fid-data tat-22 ta' Mejju 2003 skont dan ir-Regolament.
                  
               
                     (2)
                  
                  
                     Fit-23 ta' Lulju 2018, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi erba' annotazzjonijiet mil-lista ta' persuni jew entitajiet li għalihom jenħtieġ li japplika l-iffriżar ta' fondi u ta' riżorsi ekonomiċi.
                  
               
                     (3)
                  
                  
                     Għaldaqstant jenħtieġ li l-Anness III tar-Regolament (KE) Nru 1210/2003 jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            L-Anness III tar-Regolament (KE) Nru 1210/2003 huwa emendat kif stipulat fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-27 ta' Lulju 2018.
            
               
                  Għall-Kummissjoni,
               
               
                  F'isem il-President,
               
               
                  Il-Kap tas-Servizz għall-Istrumenti tal-Politika Barranija
               
            
         
         
            (1)  ĠU L 169, 8.7.2003, p. 6.
      
      
         
            ANNESS
            Fl-Anness III, jitħassru l-annotazzjonijiet li ġejjin:
            
                        (a)
                     
                     
                        
                           
                                       “71.
                                    
                                    
                                       IRAQI TOBACCO STATE ESTABLISHMENT (magħrufa ukoll bħala IRAQI TOBACCO STATE ENTERPRISE). Indirizzi: (a) Karrada Al Sharkiya, Nadhimiya, P.O. Box 10026, Bagdad, l-Iraq; (b) P.O. Box 10026, Jumhuriya Street, Khallani Square, Bagdad, l-Iraq.”
                                    
                                 
                     
                  
                        (b)
                     
                     
                        
                           
                                       “87.
                                    
                                    
                                       MOSUL SUGAR STATE COMPANY (magħrufa ukoll bħala MOSUL SUGAR STATE ENTERPRISE). Indirizz: Box 42, Gizlany Street, Mosul, l-Iraq.”
                                    
                                 
                     
                  
                        (c)
                     
                     
                        
                           
                                       “132.
                                    
                                    
                                       STATE ENTERPRISE FOR DAIRY PRODUCTS. Indirizz: P.O. Box 11183, Bagdad, l-Iraq.”
                                    
                                 
                     
                  
                        (d)
                     
                     
                        
                           
                                       “153.
                                    
                                    
                                       STATE ENTERPRISE FOR VEGETABLE OILS. Indirizz: Box 2379, Muaskar Al Rashid Road, Bagdad, l-Iraq.”